joelniklaus/EU_Wikipedias huggingface dataset:
Εθνική Ερασιτεχνική Κατηγορία ποδοσφαίρου ανδρών 1979-1980

Το πρωτάθλημα της Εθνικής Ερασιτεχνικής κατηγορίας της αγωνιστικής περιόδου 1979-80 διεξήχθη, όπως και τα προηγούμενα δύο χρόνια, σε τέσσερις ομίλους.

Τους ισάριθμους τίτλους των ομίλων και την άνοδο στην Β' Εθνική κατέκτησαν οι: Διαγόρας Ρόδου, Πέλοπας Κιάτου, Πιερικός και Απόλλων Καλαμαριάς. Την άνοδο κατέκτησαν και οι δευτεραθλητές των τεσσάρων ομίλων.

Αναλυτικά οι συμμετοχές 
 Στον Α' Όμιλο έλαβαν μέρος συνολικά 20 ομάδες προερχόμενες από την Αθήνα (ΕΠΣΑ), τον Πειραιά (ΕΠΣΠ), τα νησιά του Αιγαίου και την Κρήτη.

Από τη Β' Εθνική (Νότιος όμιλος) της προηγούμενης χρονιάς προέρχονταν τόσο ο Ιωνικός Νικαίας και ο Α.Σ. Δραπετσώνας όσο και ο Ολυμπιακός Λιοσίων. Δυναμική ήταν η εμφάνιση του Διαγόρα Ρόδου, ο οποίος κατάφερε να επικρατήσει (παρά τις συνεχείς μετακινήσεις στις οποίες ήταν αναγκασμένοι να υποβάλλονται οι παίκτες του) και να επιστρέψει έτσι στη Β' Εθνική, δώδεκα χρόνια μετά από την τελευταία του παρουσία εκεί (1968).

Ο Α.Π.Ο. Ρουφ τερμάτισε μεν στην πρώτη θέση με δυο βαθμούς περισσότερους από το Διαγόρα, αλλά στη συνέχεια τιμωρήθηκε με υποβιβασμό, διότι κρίθηκε υπεύθυνο για απόπειρα δωροδοκίας.

Για τη δεύτερη προνομιούχο θέση δόθηκε αγώνας κατάταξης στο γήπεδο της Ριζούπολης μεταξύ των ισόβαθμων Ολυμπιακού Λιοσίων και Αθηναϊκού (2-0), ενώ για τη σωτηρία έπαιξαν οι ισόβαθμοι Ιωνικός και Εργοτέλης στην Καισαριανή, με νικητή τον πρώτο (1-0).

 Στο Β' Όμιλο έλαβαν μέρος συνολικά 20 ομάδες προερχόμενες από την Πελοπόννησο, την Εύβοια, την Ήπειρο, την Αιτωλοακαρνανία και τα Επτάνησα.

Τον τίτλο κατέκτησε ο Πέλοπας Κιάτου, με δεύτερη τη Χαλκίδα. Μεταξύ των υποβιβασθέντων ήταν η Καλαμάτα αλλά και ο Απόλλων Καλαμάτας.

 Στο Γ' Όμιλο έλαβαν μέρος συνολικά 20 ομάδες προερχόμενες από τη Θεσσαλία, τη Φθιώτιδα, τη Φωκίδα, τη Βοιωτία, την Εύβοια, τη Δυτική και Κεντρική Μακεδονία και το βόρειο Αιγαίο. Πρωταθλητής αναδείχθηκε ο Πιερικός, ενώ στη δεύτερη θέση τερμάτισε ο Π.Ο. Ελασσόνας.

 Στο Δ' Όμιλο έλαβαν μέρος συνολικά 20 ομάδες προερχόμενες από την Κεντρική και Ανατολική Μακεδονίας και τη Θράκη. Τον τίτλο κατέκτησε ο Απόλλωνα Καλαμαριάς με δεύτερο τον Οδυσσέα Κορδελιού.

Βαθμολογίες

Α΄ όμιλος 

1 Ο Α.Π.Ο. Ρουφ υποβιβάστηκε λόγω απόπειρας δωροδοκίας.

2 Έπειτα από αγώνα κατάταξης: Ολυμπιακός Λιοσίων - Αθηναϊκός: 2-0.

3 Έπειτα από αγώνα κατάταξης: Ιωνικός Νικαίας - Εργοτέλης Ηρακλείου: 1-0.

Β΄ όμιλος

Γ΄ όμιλος

Δ΄ όμιλος

Πηγές 

 http://www.rsssf.com
 "40 χρόνια ελληνικό ποδόσφαιρο και ΠΡΟ-ΠΟ" (Έκδοση εφημερίδας "Προπόραμα", 1999)
 Έντυπα αρχεία αθλητικών εφημερίδων Αθηνών 1979-80.
 https://archive.is/20120723045221/www.athlitikihxo.gr/
 Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).

Παραπομπές 

Γ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1979-1980
Ντόγγερ Μπανκ

Με την ονομασία Ντόγγερ Μπανκ (Dogger Bank) φέρεται ο σημαντικότερος αμμοσύρτης του κόσμου, συνολικής έκτασης περίπου 6.800 τ. μιλίων (17.600 τ.χλμ.). Βρίσκεται στο μέσον περίπου της Βόρειας Θάλασσας, μεταξύ Αγγλίας και Δανίας, έχει ωοειδές σχήμα, με κατεύθυνση από ΒΑ. προς ΝΔ. με μέγιστο μήκος 300 χλμ. και πλάτος 120 χλμ, το δε ελάχιστο βάθος του φθάνει σε ορισμένα σημεία μόλις τα 13 μέτρα. Πρόκειται για τον μεγαλύτερο ψαρότοπο της βόρειας θάλασσας και έναν από τους σημαντικότερους του κόσμου, ειδικότερα στην αλιεία βακαλάου (μπακαλιάρου).

Επανειλημμένα από τα συρόμενα δίχτυα στη περιοχή αυτή, πολλά αλιευτικά σκάφη έχουν ανελκύσει σπουδαία λείψανα ρινόκερων και ελεφάντων που προσδιορίσθηκαν ότι ανήκουν στη πλειστόκαινη εποχή. Γεγονός που αποδεικνύει ότι το "Ντόγγερ μπανκ" την εποχή εκείνη αποτελούσε μεγάλη νήσο, (την Ντογγερλάνδη, όπως την ονομάτισαν οι παλαιοντολόγοι) όπου επικρατούσαν συνθήκες θερμοκρασίας πολύ μεγαλύτερες των σημερινών.

Ο Αμμοσύρτης Ντόγγερ Μπανκ, εκτός από ψαρότοπος, έχει γίνει γνωστός παγκόσμια και από διάφορα περιστατικά που έχουν συμβεί σ΄ αυτόν με κυριότερες τις ομώνυμες ναυμαχίες, μία κατά τον πόλεμο ανεξαρτησίας των ΗΠΑ και μία κατά την διάρκεια του Α' Παγκοσμίου Πολέμου.
Σπουδαιότερα των συμβάντων αυτών ήταν:
 Η Ναυμαχία του Ντόγγερ Μπανκ (1781), μεταξύ Αγγλικού και Ολλανδικού ναυτικού.
 Το Διπλωματικό επεισόδιο Ντόγγερ Μπανκ, μεταξύ στόλου Ρωσίας και αλιευτικών, το 1904.
 Η Ναυμαχία του Ντόγγερ Μπανκ (1915), αγγλογερμανική ναυτική εμπλοκή (Ιανουάριος του 1915).
 Επιχείρηση Βίκινγκ (1940), έξοδος στολίσκου αντιτορπιλικών του Γερμανικού Πολεμικού Ναυτικού (Kriegsmarine) που κατέληξε σε πραγματικό φιάσκο, χωρίς καν να εμπλακούν σε αυτήν αντίπαλες δυνάμεις.
 Επίκεντρο μεγάλου σεισμού του 1931 της τάξεως των 6,1 της κλίμακας Ρίχτερ.
 Το Ναυάγιο του γερμανικού Υ/Β Καρχαρίας, τον Σεπτέμβριο του 1966, που χάθηκε σχεδόν αύτανδρο, ενώ διασώθηκε μόνο ένας από το 20μελές πλήρωμά του.

Σήμερα εκτός των άλλων ο χώρος αυτός έχει αναγνωριστεί ως σημαντικός βιότοπος φυτοπλαγκτού ωκεάνιο θαλάσσιο πάρκο με σχεδιασμό για την χρήση των αβαθών του, στο άμεσο μέλλον, στην εκμετάλλευση αιολικής ενέργειας.

Τέλος σημειώνεται ότι ο αμμοσύρτης αυτός έχει δώσει το όνομά του σε ειδικό τύπο αλιευτικών σκαφών που αλιεύουν στη περιοχή του, αλιευτικό Ντόγγερ που αντιστοιχεί σήμερα με την ελληνική μηχανότρατα.

Πηγές 
 "Νεώτερον Εγκυκλοπαιδικόν Λεξικόν Ηλίου" τομ. 14ος, σελ.641.

Αμμοσύρτες
Βόρεια θάλασσα
Αλιευτικά πεδία
Θαλάσσια πάρκα
Ανεξάρτητος Παρατηρητής

Ο Ανεξάρτητος Παρατηρητής, είναι μία από τις παλαιότερες περιφερειακές εφημερίδες της Αττικής (έτος ιδρύσεως 1969-70). Η εφημερίδα αρχικά κυκλοφορούσε στις περιοχές Χολαργού-Παπάγου, ενώ από το 2005 καλύπτει ειδησεογραφικά και την πόλη της Αγίας Παρασκευής.
Ιδρυτής της εφημερίδας ήταν ο Απόστολος Βραχιολίδης, από τους σημαντικότερους ρεπόρτερ της δεκαετίας του 1960.
Από το 1997 την διεύθυνση και ιδιοκτησία του «Ανεξάρτητου Παρατηρητή» ανέλαβε ο γιος του Μάκης Βραχιολίδης, ο οποίος ήδη δημοσιογραφούσε και αρθρογραφούσε στην εφημερίδα από τις αρχές της δεκαετίας του 1980. Από το 2010 η εφημερίδα έχει το δικό της site (indobserver.gr), προφίλ στα μέσα κοινωνικής δικτύωσης, ενώ ο Μάκης Βραχιολίδης από το 2017 έχει ραδιοφωνική εκπομπή (στο διαδίκτυο) με τίτλο "Ανεξάρτητος Παρατηρητής" (τον τίτλο δηλαδή της εφημερίδας), καθώς και εβδομαδιαία τηλεοπτική εκπομπή (το GRDnews) Η εφημερίδα (και ο εκδότης της) είναι μέλος της Ένωσης Δημοσιογράφων Ιδιοκτητών Περιοδικού Τύπου

Γενικά στοιχεία 
Η έκδοσή της είναι μηνιαία και διαθέτει τιράζ περίπου 1.500 φύλλων, με σημαντικό μέρος τους να διανέμεται μέσω των ΕΛΤΑ, ενώ αρκετά τεύχη αποστέλλονται στις πρεσβείες της Αθήνας, στη Βουλή των Ελλήνων και στα πολιτικά κόμματα. Τα τελευταία χρόνια κυκλοφορεί και ως «Διπλωματικός Παρατηρητής», καλύπτοντας πολιτικά θέματα και θέματα εξωτερικής πολιτικής-διπλωματίας.

Ο «Ανεξάρτητος Παρατηρητής» έχει διαστάσεις 28,5 εκ. Χ 40,5 εκ. τυπώνεται σε χαρτί illustration/velvet 90 gr. και διαθέτει έγχρωμες ή και Α/Μαυρες σελίδες.

Προσανατολισμός-δράση 
Η έκδοση του "Ανεξάρτητου Παρατηρητή" κινήθηκε από τα πρώτα χρόνια της δημιουργίας της στα πλαίσια της διεκδικητικής-μαχητικής δημοσιογραφίας, δίνοντας έμφαση στην προστασία του περιβάλλοντος.

Αντιτάχθηκε στην χούντα και στα σχέδιά της για οικοπεδοποίηση του Υμηττού, με αποτέλεσμα ο ιδρυτής της εφημερίδος να διωχθεί από το καθεστώς και να οδηγηθεί στο Στρατοδικείο. Η πτώση της χούντας το 1974 γλίτωσε τον Απόστολο Βραχιολίδη από την φυλακή.

Η προστασία του περιβάλλοντος παραμένει κύρια επιδίωξη της εφημερίδας, η οποία δημοσίευσε αποκλειστική συνέντευξη του Χρήστου Μαυρίκη, ενός εκ των ατόμων που διεκδικούν δασικές εκτάσεις στον Υμηττό, στην οποία αποκάλυπτε τους ακριβείς στόχους του. Η συνέντευξη απασχόλησε ηλεκτρονικά και έντυπα Μέσα Ενημέρωσης , με αποτέλεσμα να παρέμβει εισαγγελέας και να γίνουν έρευνες οι οποίες και οδήγησαν την υπόθεση στο δικαστήριο. Βασικότερος μάρτυρας της δίκης ήταν ο διευθυντής και εκδότης του «Ανεξάρτητου Παρατηρητή». Τελικά ο Χρήστος Μαυρίκης καταδικάστηκε σε πολυετή φυλάκιση.

Το μοντέλο της ανεξάρτητης δημοσιογραφίας με έλεγχο της εξουσίας και άρνηση συμβιβασμού με τοπικά και άλλα συμφέροντα ή ποδηγέτησης από πολιτικά κόμματα, το οποίο δηλώνει ότι ακολουθεί η εφημερίδα, έχει συναντήσει αντιδράσεις πολλαπλής μορφής. Αποτέλεσμα αυτής ήταν ο εκδότης της να έχει οδηγηθεί τρεις φορές στο εδώλιο του κατηγορουμένου από μηνύσεις που του υπέβαλαν οι τ. Δήμαρχοι Χολαργού (Δ. Νικολάου) και Παπάγου (Β. Ξύδης). Αθωώθηκε σε όλες τις δίκες

Παραπομπές 

Ανεξάρτητος παρατηρητής Χολαργού (εφημερίδα)
Δήμος Παπάγου-Χολαργού
Μάχη της Πίνδου

Η Μάχη της Πίνδου (28 Οκτωβρίου-13 Νοεμβρίου 1940) υπήρξε, μαζί με την Μάχη Ελαίας - Καλαμά, από τις αποφασιστικές ένοπλες συμπλοκές των πρώτων ημερών του Ελληνοίταλικού πολέμου (1940-1941) που απέκοψαν την ιταλική εισβολή στο ελληνικό έδαφος.

Δυνάμεις
Οι ελληνικές δυνάμεις που υπερασπίζονταν τον τομέα της Πίνδου ήταν το Απόσπασμα Πίνδου, υπό τον συνταγματάρχη Κωνσταντίνο Δαβάκη, που αριθμούσε 2.000 άνδρες και με αποστολή να αμυνθεί στην γραμμή: όρος Σμόλικας-Μόλικας-Καστάνιανη-Κιάφα-Καταφύκι. Οι Ιταλοί παρέταξαν την 3η Μεραρχία αλπινιστών «Τζούλια», δύναμης 10.800 ανδρών. Αποστολή της ήταν να κινηθεί μέσω των ορεινών διαβάσεων προς το Μέτσοβο.

Η σύγκρουση
Η ιταλική επίθεση εκδηλώθηκε στις 05.00 το πρωί της 28ης Οκτωβρίου 1940. Τα ελληνικά τμήματα του κεντρικού τομέα αναγκάστηκαν αρχικά να συμπτυχθούν το ίδιο απόγευμα στην γραμμή Πάτωμα-Μούκα-Επάνω Αρένα, ενώ τα υπόλοιπα τμήματα διατήρησαν τις θέσεις τους. Τις επόμενες ημέρες η ιταλική επίθεση εκδηλώθηκε με σφοδρότητα: το Απόσπασμα Πίνδου, μετά από σκληρό αγώνα και αντίξοες καιρικές συνθήκες και απέναντι σε αριθμητικά υπέρτερο αντίπαλο αναγκάστηκε να συμπτυχθεί στη γραμμή Σαμαρίνα-Κούτσουρο-Τσούκα.

Την 1η Νοεμβρίου το ελληνικό στρατηγείο έδωσε εντολή στην 1η Μεραρχία, που είχε στο μεταξύ προωθηθεί στη θέση Επταχώρι, να καταλάβει τις προσφάτως καταληφθείσες θέσεις των ιταλικών μονάδων. Η αντεπίθεση εκδηλώθηκε την 07.00 π.μ. εναντίον του αριστερού πλευρού της μεραρχίας Τζούλια. Παρόλο που η αντεπίθεση ήταν περιορισμένη το ίδιο βράδυ το μέτωπο σταθεροποιήθηκε και το ηθικό της ελληνικής πλευράς αναπτερώθηκε. Την επόμενη ημέρα οι δυνάμεις της 1ης Μεραρχίας κατέλαβαν το ύψωμα Ταμπούρι και το χωριό Φούρκα, αποκόπτοντας έτσι τα ιταλικά τμήματα που είχαν προωθηθεί νότια, ενώ το απόγευμα η ελληνική ταξιαρχία ιππικού ανακατέλαβε τη Σαμαρίνα.

Από τις 4 ως τις 6 Νοεμβρίου, η επίθεση της 1ης Μεραρχίας συνεχίστηκε ακόμη πιο έντονη. Η επίλεκτη Μεραρχία Τζούλια υποχωρούσε σε όλο το μήκος της γραμμής, και ενώ μεγάλο τμήμα της κινδύνευε να περικυκλωθεί. Τις επόμενες ημέρες οι ιταλικές δυνάμεις υποχώρησαν προς Κόνιτσα. Η ελληνική προέλαση συνεχίστηκε και στις 13 Νοεμβρίου, έφτασε στην ελληνοαλβανική μεθόριο.

Απολογισμός 
Η νίκη στην Πίνδο απέτρεψε τον κίνδυνο αποκοπής των ελληνικών δυνάμεων που βρίσκονταν στην Ήπειρο και την Δυτική Μακεδονία. Ιδιαίτερα σημαντική ήταν η συμβολή των κατοίκων των χωριών της περιοχής, ανδρών και γυναικών, που ενίσχυσαν συστηματικά το έργο του ελληνικού στρατού στην μεταφορά τροφίμων και πολεμοφοδίων προς την πρώτη γραμμή.

Πηγές 
 Εμείς οι Έλληνες. Σκάι 2008. Πολεμική Ιστορία της Σύγχρονης Ελλάδας. ISBN 9789606845161.

Πίνδος
Πίνδος
Πίνδος
Φαίη Ξυλά

Η Φαίη Ξυλά (Νέα Υόρκη 8 Μαΐου 1975) είναι Ελληνίδα ηθοποιός.

Βιογραφία 
Μεγάλωσε στην Κέρκυρα. Αποφοίτησε από το Εθνικό Θέατρο το 1999, συμμετέχοντας από τότε σε παραστάσεις του Κρατικού Θεάτρου Βορείου Ελλάδος, Θεάτρου Τέχνης, Εθνικού Θεάτρου και άλλες.

Τηλεόραση 
Ξεκίνησε την καριέρα της στην τηλεόραση το 2002, παίζοντας στη σειρά του Mega Channel «Φεύγα». Το 2003 παίζει στη σειρά «Όνειρο ήταν» και δύο χρόνια αργότερα (2005) στην «Επαφή» και στη σειρά «Μου λείπεις». Τις χρονιές 2006 και 2007 παίζει σε 4 επεισόδια της σειράς «Οι ιστορίες του αστυνόμου Μπέκα». Ενω,την ιδια χρονια, το 2007-2008, παίζει και στη σειρά του ΑΝΤ1 «Γιούγκερμαν». Πόρτα κλειδωμένη   Καλές δουλειές  Δια Ταύτα   9 Μήνες  Όσο Έχω Εσένα 

Η αναγνωρισιμότητα από το τηλεοπτικό κοινό ήρθε μέσα από το σίριαλ «Τα μυστικά της Εδέμ» όπου ερμήνευσε έναν από τους πρωταγωνιστικούς ρόλους.
Το 2014 πρωταγωνίστησε στην κωμική σειρά του ANT1 «Καλές δουλειές»  με τον Πέτρο Φιλιππίδη.
Το 2021 πρωταγωνιστεί στην εβδομαδιαία σειρά του Star "Έρωτας με διαφορά ".Το 2021  Τα Νεοκλασικά Επεισόδιο: "Ο φίλος μου ο Λευτεράκης του ALPHA

Κινηματογράφος 
Έχει παίξει και σε αρκετές κινηματογραφικές ταινίες. Το 2003 έπαιξε στην ταινία "Λου και Λένα" και το 2005 στους "Λουκουμάδες με μέλι". Το 2006 έπαιξε στην ταινία "Πεθαίνοντας στην Αθήνα" και το 2007 στις "Γυναικείες συνομωσίες". Το 2008 ενσάρκωσε τον πρωταγωνιστικό ρόλο στην ταινία "Γαμήλιο πάρτυ" και το 2009 πρωταγωνίστησε στην ταινία "Όλα θα πάνε καλά".

Προσωπική ζωή 
Το Σεπτέμβριο του 2009 παντρεύτηκε με το συμπρωταγωνιστή της στη σειρά τα Μυστικά της Εδέμ, Κωνσταντίνο Γιαννακόπουλο και έχουν αποκτήσει έναν γιο. Το 2018, το ζευγάρι μετά από 15 χρόνια κοινής πορείας αποφάσισε να χωρίσει.

Παραπομπές

Εξωτερικοί σύνδεσμοι 
Internet Movie Database - Fay Xyla

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Δημήτρης Ζωγραφάκης

Ο Δημήτρης Ζωγραφάκης, γεννημένος στις 3 Αυγούστου 1978 στην Καβάλα, είναι Έλληνας ποδοσφαιριστής. Έχει ύψος 1,83 και παίζει στη μεσαία γραμμή. 

Ξεκίνησε την καριέρα του στον Ορφέα Ελευθερούπολης από όπου πήγε στην Ξάνθη το 1998, με την οποία έπαιξε στην Α΄ Εθνική. Έμεινε ως το 2005 και στη συνέχεια πέρασε για δέκα μήνες από τον ΠΑΟΚ, με τον οποίο έπαιξε στο Κύπελλο ΟΥΕΦΑ. Το δεύτερο μισό της σεζόν 2005-06 αγωνίστηκε στoν Πανιώνιο. Την επόμενη σεζόν δοκίμασε την τύχη του στην Κύπρο στην ΑΕΚ Λάρνακας και το 2007-08 έπαιξε στον Ιωνικό Νικαίας. Τον Ιανουάριο του 2009 υπέγραψε στη βουλγαρική Βίχρεν Σαντάνσκι, στην οποία αγωνίστηκε το β΄ μισό της σεζόν 2008-09. Τη σεζόν 2009-10 αγωνίστηκε στην ομάδα της Κυρήνειας στην Κύπρο. Την περίοδο 2012-13 αναδείχθηκε πρωταθλητής στον 8ο όμιλο της ερασιτεχνικής Δ΄ Εθνικής, με τα χρώματα του Α.Ο. Αιγάλεω. Αυτή τη στιγμή αγωνίζεται στον Άρη Ακροποτάμου .

Καριέρα 

2014 -  Αναγέννηση Λιμεναρίων Θάσου

Εξωτερικοί σύνδεσμοι 

 http://www.rsssf.com/tablesg/grk04det.html
 http://www.rsssf.com/tablesg/grk03.html
 http://www.rsssf.com/tablesg/grk02.html
 http://www.rsssf.com/tablesg/grk01.html
 http://www.rsssf.com/tablesg/grk00.html
 http://www.rsssf.com/tablesg/grk99.html

Έλληνες ποδοσφαιριστές
Μέσοι ποδοσφαιριστές
Ποδοσφαιριστές Α.Ο. Ξάνθη
Ποδοσφαιριστές ΑΕΚ Λάρνακας
Ποδοσφαιριστές Αιγάλεω Α.Ο.
Ποδοσφαιριστές Ιωνικού Νίκαιας
Ποδοσφαιριστές Α.Ο. Καβάλα
Ποδοσφαιριστές ΠΑΕΕΚ Κερύνειας
Ποδοσφαιριστές ΠΑΟΚ
Ποδοσφαιριστές Πανιωνίου
Ποδοσφαιριστές Σούπερ Λιγκ Ελλάδας
Ποδόσφαιρο-κουτί
Μιχάλης Ροζάκης

Ο Μιχάλης (Μάικ) Ροζάκης  (1946 - 23 Ιανουαρίου 2009) ήταν Έλληνας βιρτουόζος πιανίστας, συνθέτης, μαέστρος, τραγουδιστής και καθηγητής.

Βιογραφία 
Γεννήθηκε στην Αλεξάνδρεια της Αιγύπτου το 1946. Ξεκίνησε τη μουσική του πορεία στην Ελβετία, σε ηλικία 17 χρονών, σε ένα συγκρότημα που ονομαζόταν Potflair. Στη συνέχεια, επέστρεψε στην Αθήνα και διετέλεσε τραγουδιστής και μπασίστας των Charms, των Juniors  και των Playboys, δημιουργώντας ροκ επιτυχίες της εποχής. Έπειτα αποφάσισε να ακολουθήσει σόλο καριέρα γνωρίζοντας μεγάλη επιτυχία με τους δίσκους του 45 στροφών: Έτσι είναι η ζωή»/Όταν έφυγες, Μίνι-σκερτ»/Είναι αργά, Μια μέρα θα 'ρθείς»/Προσευχή, Σαν τραγουδώ/Γυάλινος πύργος, Εγωισμός/Δάκρυα στα μάτια, Προβλήματα/Ποιος μπορεί να ξέρει (1974) καθώς και τους LP δίσκους του: Μάικ Ροζάκης και οι Playboys» (1971) και «Μ. Ροζάκης» (1975, ανατυπώθηκε το ίδιο έτος). 

Έχοντας σπουδάσει στο Εθνικό Ωδείο (πτυχίο φούγκας το 1977 από τον Μ. Βούρτση) και στην Ελβετία εξελίχθηκε σε σπουδαίο ενορχηστρωτή. Για 4 χρόνια υπήρξε διευθυντής μουσικών προγραμμάτων της ΕΡΤ και διευθυντής της Ορχήστρας Ποικίλης Μουσικής. Επιπροσθέτως, υπήρξε καθηγητής θεωρητικών του Εθνικού Ωδείου (ωδικής και αρμονίας από το 1987, αντίστιξης από το 1985, φούγκας από το 1988 και σύνθεσης από το 1990). Επίσης, από το 1995, ανέλαβε το τμήμα προετοιμασίας μουσικών σπουδών ΑΕΙ και από το 1996, την τάξη ενορχήστρωσης για τη θεατρική και την κινηματογραφική μουσική.

Το 1996 έγινε η πρώτη εκτέλεση του Κοντσέρτου του για πιάνο στο Εθνικό Ωδείο. Έχουν εκτελεστεί και άλλα έργα του όπως: Φαντασία για τούμπα και ξύλινα , Μεταμορφώσεις για 9 πνευστά , Ικεσία , 14 πικρές πραγματικότητες (καντάτα για 3 φωνές, χορωδία και ορχήστρα, που κυκλοφόρησε σε δίσκους και εκτελέστηκε στην Αθήνα: Φεστιβάλ Έκφραση, και στην Κύπρο, Λευκωσία και Λεμεσό), Forma E5.

Το ‘79 σε συνεργασία με την Αλίκη Βουγιουκλάκη στην «Καμπίρια», ανέλαβε τη μουσική προσαρμογή των τραγουδιών σε στίχους του Παύλου Μάτεση. Το 1992 ανέλαβε τη διδασκαλία ορχήστρας και την ενορχήστρωση της ροκ όπερας "Δαίμονες" σε συνεργασία με τον Νίκο Καρβέλα, τον Σταύρο Σιδερά και την Άννα Βίσση. Συμμετείχε ως ενορχηστρωτής στο διαγωνισμό της Eurovision με την Ελλάδα και την Κύπρο, καθώς και στο Φεστιβάλ Θεσσαλονίκης.

Πέθανε στην Αθήνα το 2009.

Πηγές 
Τάκης Καλογερόπουλος, Λεξικό της Ελληνικής μουσικής, εκδόσεις Γιαλλελή, 2001

Έλληνες πιανίστες
Έλληνες συνθέτες
Έλληνες άνδρες τραγουδιστές
Τζέιμς Ίρβινγκ Μανάττ

Ο Τζέιμς Ίρβινγκ Μανάττ (James Irving Manatt) (1845-1915) ήταν Αμερικανός καθηγητής πανεπιστημίου, ελληνιστής φιλόλογος, διπλωμάτης και περιηγητής του 19ου αιώνα.

Συγκεκριμένα δίδασκε ως καθηγητής Ελληνικής φιλολογίας και ιστορίας. Μεταξύ 1ης Ιανουαρίου 1884 και 1ης Ιουλίου 1888 υπηρέτησε στο Πανεπιστήμιο της Νεμπράσκα ως πρύτανης (chancellor). Στη συνέχεια, μεταξύ 1889 - 1893 είχε γίνει πρόξενος των ΗΠΑ στην Αθήνα. Η αγάπη του όμως για την Ελλάδα και τον ελληνικό πολιτισμό τον παρακίνησε να επισκεφθεί ξανά τη Χώρα το 1899, το 1905 και το 1913. Κατά τις επισκέψεις του αυτές ταξίδεψε κυρίως στις Κυκλάδες, Άνδρο, Τήνο, Πάρο, Νάξο και Ίο απ΄ όπου και κατέγραψε τις εντυπώσεις του με πολύ γλαφυρό τρόπο στο βιβλίο που εξέδωσε αργότερα με τον τίτλο "Aegean Days" (= Αιγαιοπελαγίτικες μέρες ή Μέρες του Αιγαίου).

Οι «Μέρες του Αιγαίου» εκδόθηκαν στο Λονδίνο το 1913, και θεωρείται σήμερα μία από τις σημαντικότερες λαογραφικές πηγές των Κυκλάδων της περιόδου εκείνης.

Το 1893, εκλέχθηκε καθηγητής Ελληνικής φιλολογίας και ιστορίας στο Πανεπιστήμιο Μπράουν, θέση στην οποία έμεινε μέχρι τον αιφνίδιο θάνατό του στις 14 Φεβρουαρίου 1915 στο Πρόβιντενς (Ρόουντ Άιλαντ).

Εξωτερικοί σύνδεσμοι
James Irving Manatt, An obituary for U.S. Consul James Irving Manatt, ANNALS OF IOWA, Vol. 12, No. 2 (1915)
Aegean days by Manatt, J. Irving (James Irving), 1845-1915 (το βιβλίο του «Μέρες του Αιγαίου»)
Online Books by J. Irving Manatt

Αναφορές

Μαναττ
Μαναττ
Μαναττ
Αμερικανοί πανεπιστημιακοί
Επιτροχοειδής

Επιτροχοειδής ονομάζεται η καμπύλη που διαγράφει οποιοδήποτε σταθερό σημείο (εντός ή στην περιφέρεια) κύκλου ο οποίος περιστρέφεται εφαπτόμενος εξωτερικά σε δεύτερο σταθερό κύκλο. 

Μπορεί να περιγραφεί με τις εξής παραμετρικές εξισώσεις:
 
 
όπου:
 R - η ακτίνα του σταθερού κύκλου
 r - η ακτίνα του περιστρεφόμενου κύκλου
 h - η απόσταση του σημείου από το κέντρο του κύκλου ακτίνας r

Αυτές οι καμπύλες μελετήθηκαν για πρώτη φορά από τον Dürer το 1525. Διάφορες επιτροχοειδείς καμπύλες εμφανίζονται στη συλλογή τεσσάρων βιβλίων που έγραψε με τίτλο: “Εισαγωγή στις μετρήσεις με χάρακα και διαβήτη”. Σε αυτά τα βιβλία ονόμαζε τις επιτροχοειδείς καμπύλες αραχνοειδείς, καθώς οι περισσότερες είχαν το σχήμα ιστού αράχνης. Αργότερα ακολούθησαν και άλλοι σπουδαίοι μαθηματικοί, όπως ο Leibniz και ο Newton το 1686, o L’Hospital το 1690, o Bernoulli το 1725 και ο Euler το 1745.
Παράδειγμα επιτροχοειδούς είναι το οβάλ σχήμα του εσωτερικού του κινητήρα Βάνκελ,  ένας τύπος κινητήρα εσωτερικής καύσης που εφευρέθηκε από τον Γερμανό μηχανολόγο Φέλιξ Βάνκελ στις αρχές της δεκαετίας του '50. Οι σπειρογράφοι που χρησιμοποιούνται για κατασκευή διαφόρων γεωμετρικών σχημάτων είναι ένα άλλο παράδειγμα επιτροχοειδών (και υποτροχοειδών) καμπυλών.

Όπως, αναφέρθηκε και στον ορισμό το σημείο μπορεί να είναι στην περιφέρεια του κύκλου, εντός αυτού ή εκτός αυτού:
	
 Αν βρίσκεται εντός του κύκλου, δηλαδή αν h<R τότε ονομάζεται βραχεία επιτροχοειδής (curtate epitrochoid)
 Αν βρίσκεται πάνω στον κύκλο, δηλαδή αν h=R τότε ονομάζεται επικυκλοειδής (epicycloid)	
 Αν βρίσκεται εκτός του κύκλου, δηλαδή αν h>R τότε ονομάζεται εκτενής επιτροχοειδής (prolate epitrochoid)

Τέλος, Ο κοχλίας του Πασκάλ είναι μία επιτροχοειδής καμπύλη όπου R=r=h

Καμπύλες

ja:トロコイド#外トロコイド
TYPO3

Το TYPO3 είναι ένα Επαγγελματικό Σύστημα Διαχείρισης Δικτυακού Περιεχομένου – ΣΔΠ - (Content Management System – CMS) ανοικτού κώδικα βασισμένο σε PHP, για εταιρικούς σκοπούς στο διαδίκτυο ή σε ενδοδίκτυο (intranet). Προσφέρει πλήρη ευελιξία και επεκτασιμότητα υιοθετώντας πολλά προχωρημένα χαρακτηριστικά. Είναι κατάλληλο για την ανάπτυξη μεγάλων δικτυακών τόπων με υψηλή επισκεψιμότητα.

Χαρακτηριστικά του TYPO3

Παραμετροποίηση στις εκάστοτε ανάγκες 
To TYPO3 επιτρέπει τη δημιουργία και διαχείριση νέων τύπου δεδομένων/οντοτήτων και μεταδεδομένων για τις οντότητες αυτές. Παρέχει επίσης τη δυνατότητα να δημιουργούνται εύκολα νέες εφαρμογές διαχείρισης αυτών των οντοτήτων.

Εύκαμπτες Αναβαθμίσεις 
Όλη η παραμετροποίηση του συστήματος που έχει γίνει είτε με τη μορφή δημιουργίας νέων οντοτήτων είτε με τη μορφή συγγραφής κώδικα που ακολουθεί τις παραδοχές του TYPO3 δεν χρειάζεται καμία τροποποίηση σε μελλοντική αναβάθμιση.

Φιλικό προς τον τελικό χρήστη και τον προγραμματιστή 
Το ΤΥΠΟ3 είναι φιλικό και προς τον τελικό χρήστη (που πιθανώς να μην έχει μεγάλη εξοικίωση με τους υπολογιστές) αλλά και στον προγραμματιστή και τον διαχειριστή που πρόκειται να εκτελούν καθημερινές εργασίες στο σύστημα. 
Το TYPO3 είναι πλήρως ευέλικτο και επιτρέπει την πλήρη παραμετροποίηση και «απομάκρυνση» των περιττών πληροφοριών από τον απλό χρήστη.

Δυνατότητα κλιμάκωσης 
Το TYPO3 μπορεί να διατηρεί σταθερούς χρόνους δημιουργίας των σελίδων ανεξάρτητα από την αύξηση των επισκέψεων και του φορτίου.
Έχει δοκιμαστεί σε δικτυακούς τόπους μεγάλης εμβέλειας και έχει αποδειχθεί αρκετά ισχυρό. Ταυτόχρονα έχει τη δυνατότητα σύνδεσης με οποιαδήποτε βάση δεδομένων (MySQL, mariaDB, Oracle, PostgreSQL).

Ασφάλεια 
Το TYPO3 πρέπει να χειρίζεται τα προνόμια αποτελεσματικά με χρήση ρόλων. Δίνεται δυνατότητα περιορισμού πρόσβασης στους χρήστες όχι μόνο σε συγκεκριμένους πίνακες, αλλά και σε συγκεκριμένα μόνο πεδία των πινάκων αυτών. Επίσης επιτρέπει διαχείριση δικαιωμάτων τροποποίησης εγγραφών της ΒΔ σε επίπεδο γραμμής (δηλαδή ένας συγκεκριμένος χρήστης μπορεί να τροποποιεί μόνο τις εγγραφές ενός πίνακα που πληρούν συγκεκριμένο κριτήριο)

Εξωτερικοί σύνδεσμοι 

 typo3.org
 Ελληνική Κοινότητα TYPO3
 Κατάλογος ενεργών εγκαταστάσεων του TYPO3
 TYPO3 Neos 

Ελεύθερο λογισμικό
Συστήματα διαχείρισης περιεχομένου
Πέτρος Σ. Κόκκαλης

Ο Πέτρος Κόκκαλης (Αθήνα, 16 Φεβρουαρίου 1970) είναι Έλληνας πολιτικός, ευρωβουλευτής με το κόμμα του ΣΥΡΙΖΑ.

Βιογραφικά στοιχεία 
Γεννήθηκε στην Αθήνα και είναι γιος του επιχειρηματία και πρώην ιδιοκτήτη του Ολυμπιακού Σωκράτη Κόκκαλη και της Σοφίας Σκούρα. Από την πλευρά του πατέρα του είναι εγγονός του Πέτρου Κόκκαλη, γιατρού και υπουργού στην κυβέρνηση του βουνού ενώ από την πλευρά της μητέρας του είναι εγγονός του Σπύρου Σκούρα, ιδιοκτήτη της "Σκούρας Φιλμ", της πλακοποιίας "Ακμή" και πρώην προέδρου της Αθλητικής Ένωσης Κωνσταντινουπόλεως. 
Σπούδασε ιστορία στο πανεπιστήμιο Χάμπσιρ και πραγματοποίησε μεταπτυχιακές σπουδές στην δημόσια διοίκηση στην Σχολή Διακυβέρνησης Τζον Φίτζεραλντ Κένεντι (J.F.K. School of Government) του πανεπιστημίου Χάρβαρντ.

Το 1994 τοποθετήθηκε διευθυντής μάρκετινγκ στην ΠΑΕ Ολυμπιακός και το 1996 γενικός διευθυντής της εταιρείας. Αργότερα αναβαθμίστηκε στην θέση του αντιπροέδρου του Ολυμπιακού, θέση όμως από την οποία παραιτήθηκε το 2008. Τον Σεπτέμβριο του ίδιου χρόνου παραιτήθηκε και από την προεδρία του ερασιτέχνη Ολυμπιακού, αξίωμα στο οποίο είχε εκλεγεί δύο μήνες πριν. Την περίοδο 2000 - 2001 διετέλεσε διευθύνων σύμβουλος της ΘΡΥΛΟΣ Α.Ε. Επίσης είναι μέλος του δ.σ. της Intralot, αντιπρόεδρος στο ίδρυμα Κόκκαλη ενώ έχει χρηματίσει και μέλος του συμβουλευτικού ιδρύματος της ΟΥΕΦΑ. Το 2006 εξελέγη πρώτος πρόεδρος της Σούπερ Λιγκ Ελλάδος.

Έχει ανακηρυχθεί «Άρχων Λαοσυνάκτης του Οικουμενικού Θρόνου» από το Οικουμενικό Πατριαρχείο Κωνσταντινουπόλεως.

Τον Μάρτιο του 2019 παραιτήθηκε από τον συνδυασμό του Γιάννη Μώραλη, με το οποίο είχε εκλεγεί δημοτικός σύμβουλος Πειραιά, και ανακοίνωσε την υποψηφιότητά του στις ευρωεκλογές 2019 με τον ΣΥΡΙΖΑ. Εξελέγη ευρωβουλευτής λαμβάνοντας 140.404 ψήφους.

Προσωπική ζωή 
Από τον γάμο του με την ηθοποιό και σκηνοθέτιδα Έλενα Σκουλά έχει αποκτήσει δύο παιδιά. Τον Σωκράτη (γενν. 21 Ιανουαρίου 1999) και τη Σοφία (γενν. 15 Φεβρουαρίου 2000).

Πηγές 

Σ
Έλληνες επιχειρηματίες
Έλληνες πρόεδροι αθλητικών συλλόγων
Αδελφότητα Οφφικιάλων
Ολυμπιακός Σ.Φ.Π. (ποδόσφαιρο)
Ευρωβουλευτές εκλεγμένοι με τον ΣΥΡΙΖΑ
Ευρωβουλευτές της Ελλάδας εκλεγμένοι την περίοδο 2019-2024
Σόνια Ζωίδου

Η Σόνια Ζωίδου είναι Ελληνίδα ηθοποιός, που έγινε διάσημη έπειτα από τη στέψη της στον διαγωνισμό ομορφιάς Σταρ Ελλάς το 1955.

Βιογραφία 
Κατάγεται από την Κομοτηνή. Υπήρξε μία από τις πρώτες Σταρ Ελλάς στην ιστορία του θεσμού και εκπροσώπησε την Ελλάδα στον διεθνή διαγωνισμό ομορφιάς Μις Υφήλιος το 1955. Υπήρξε για ένα σύντομο χρονικό διάστημα και παρουσιάστρια του προγράμματος στην ελληνική τηλεόραση.

Προσωπική ζωή 
Αργότερα αποχώρησε από τον καλλιτεχνικό χώρο για προσωπικούς λόγους και το 1970 παντρεύτηκε τον αρχιτέκτονα Βασίλη Κουράκο. Σήμερα ζει στη Νότια Καρολίνα των ΗΠΑ, με τον σύζυγό της και τον γιο της.

Έχει παίξει σε διάφορες ταινίες, όπως Ένας ήρως με παντούφλες (1958) και Μαλάμω (1960).

Παραπομπές 

Ελληνίδες ηθοποιοί κινηματογράφου
Έλληνες μοντέλα
Νικήτριες Σταρ Ελλάς
Γεώργιος Τσίτας

Ο  Γεώργιος Τσίτας (Σμύρνη 1872 - Αθήνα κατοχή) ήταν Έλληνας παλαιστής, ο οποίος πήρε τη 2η θέση (τότε χάλκινο μετάλλιο) στους Α΄ Ολυμπιακούς Αγώνες του 1896 στην Αθήνα.

Βιογραφικά στοιχεία 

Ο Γεώργιος Τσίτας γεννήθηκε το 1872 στη Σμύρνη αλλά η οικογένειά του είχε εγκατασταθεί στην Αθήνα. Ήταν αθλητής στον Πανελλήνιο Γ.Σ., όπως και ο αδερφός του ο  Κώστας Τσίτας. Ο τύπος της εποχής αναφέρει πως δάσκαλός του στην πάλη ήταν ο Παναγής Κουταλιανός. Ήταν γεροδεμένος, με τρομερή δύναμη στα χέρια αλλά καλοκάγαθος και χιουμορίστας. Είχε αρτοποιείο-ζαχαροπλαστείο μαζί με τους αδερφούς Φόρτη και συχνά έκανε ταχυδακτυλουργικά κόλπα στους πελάτες "εξαφανίζοντας" τα χρήματα που έδιναν. Στον Πανελλήνιο είχε τη φήμη του "χιουμορίστα Ηρακλή".

Στον αθλητισμό πρωτοεμφανίστηκε τον Αύγουστο του 1895 στα Τήνια, αγώνες που έγιναν στην Τήνο με συμμετοχή 100 και πλέον αθλητών από όλο τον ελληνικό χώρο. Περιλάμβαναν διάφορα αθλήματα και αποτέλεσαν προανάκρουσμα των Ολυμπιακών Αγώνων που ακολούθησαν την επόμενη άνοιξη. Δόθηκαν μετάλλια στους δύο πρώτους σε κάθε αγώνισμα, ασημένιο και χάλκινο, όπως στην Α΄ Ολυμπιάδα. Στους αγώνες αυτούς ο Γεώργιος Τσίτας συμμετείχε σε αγωνίσματα στίβου. Νίκησε στο άλμα τριπλούν και στη δισκοβολία. Στην πάλη έλαβε μέρος ο αδερφός του Κώστας Τσίτας, ο οποίος πρώτευσε.

Το Μάρτιο του 1896 μετείχε στους Α΄ Ολυμπιακούς Αγώνες στην ελληνορωμαϊκή πάλη. Στον ημιτελικό αντιμετώπισε το Στέφανο Χρηστόπουλο από την Πάτρα, ο οποίος ήταν πολύ δημοφιλής παλαιστής με πολλές νίκες και θεωρείτο φαβορί ακόμα και για την πρώτη θέση. Όμως, στη διάρκεια του αγώνα τραυματίστηκε στην κλείδα από μια λαβή του Τσίτα και αποχώρησε. Στον τελικό ο Τσίτας αντιμετώπισε το Γερμανό Καρλ Σούμαν. Ο αγώνας κράτησε 40΄, οπότε διακόπηκε λόγω σκότους, χωρίς να υπάρξει νικητής. Επαναλήφθηκε την επόμενη μέρα αλλά αυτή τη φορά ο Τσίτας δεν άντεξε πολύ και ηττήθηκε. Έτσι περιορίστηκε στο μετάλλιο της 2ης θέσης, φτιαγμένο από χαλκό, όπως προβλεπόταν τότε.

Οικογένεια 

Τα επόμενα χρόνια ο Γεώργιος Τσίτας συνέχισε να εργάζεται στο αρτοποιείο του, δημιούργησε οικογένεια, απέκτησε γιους
και ομώνυμο εγγονό. Πέθανε κατά τη διάρκεια της κατοχής.

Εκτός από το Γεώργιο και τον αδερφό του Κώστα Τσίτα, αθλητής της πάλης του Πανελληνίου, προερχόμενος από την ίδια οικογένεια, υπήρξε και ο Αντώνιος Τσίτας (γεν. το 1874), ο οποίος το 1906 στους Μεσοολυμπιακούς Αγώνες πήρε τη δεύτερη θέση με την ομάδα του Πανελλήνιου στο αγώνισμα της διελκυστίνδας.

Ολυμπιακά μετάλλια

Εξωτερικοί σύνδεσμοι 
 Georgios Tsitas' profile
 https://web.archive.org/web/20071004063711/http://www.axaioi3.gr/forum/index.php?topic=225.msg%msg_id%

Τσιτας
Τσιτας
Τ
Τ
Παλαιστές στους Θερινούς Ολυμπιακούς Αγώνες 1896
Έλληνες παλαιστές στους Θερινούς Ολυμπιακούς Αγώνες
Έλληνες αθλητές της δισκοβολίας
Κάτοχοι μεταλλίων του Πανελλήνιου Πρωταθλήματος Στίβου
Τίφα

Η Τίφα ή (Σίφαι) ήταν αρχαία βοιωτική παραθαλάσσια πόλη, που αποτελούσε επίνειο των Θεσπιών. Βρισκόταν στις ακτές του Κορινθιακού κόλπου στην θέση του σημερινού οικισμού Αλυκή. Η πόλη περιβαλλόταν από ισχυρά τείχη τμήματα των οποίων σώζονται σε καλή κατάσταση μέχρι σήμερα. Από την Τίφα καταγόταν ο Τίφυς, ο οποίος ήταν Κυβερνήτης της Αργούς κατά την Αργοναυτική εκστρατεία. Προς τιμήν του διοργανωνόταν γιορτή στην Τίφα.

Παραπομπές

Εξωτερικοί σύνδεσμοι
Δήμος Θίσβης, η Τίφα

πόλεις της αρχαίας Βοιωτίας
Απολλωνίς της Περγάμου

Η Απολλωνίς (3ος - 2ος αιώνας π.Χ.) υπήρξε Βασίλισσα της Περγάμου κατά την ελληνιστική εποχή, μέλος της Δυναστείας των Ατταλιδών. Νυμφεύθηκε το βασιλιά Άτταλο Α', που κυβέρνησε τη χώρα κατά την περίοδο από το 241 π.Χ. μέχρι το 197 π.Χ. Μαζι του απέκτησε τέσσερις γιους, δύο από τους οποίους βασίλεψαν διαδοχικά. Η οικογενειακή τους ευτυχία αναφέρεται ως αξιομνημόνευτη από τους αρχαίους συγγραφείς.

Βιογραφικά στοιχεία 
Η Απολλωνίς, γεννημένη στην Κύζικο της Μυσίας, δεν ήταν ευγενικής καταγωγής. Ωστόσο υπήρξε, κατά τα λεγόμενα του Πολύβιου ιδιαίτερα αξιόλογη και αξιέπαινη γυναίκα, ένας άνθρωπος που επεδείκνυε αξιοπρέπεια και καλούς τρόπους. Έφερε στον κόσμο τέσσερις γιους: τον Ευμένη Β', τον Άτταλο Β', το Φιλέταιρο και τον Αθήναιο, καθένας από τους οποίους έδειξε μεγάλη αφοσίωση στο πρόσωπό της, παρόλο που έζησε πολλά χρόνια μετά το θάνατο του συζύγου της. Μνημονέυεται μάλιστα μια επίσκεψή της με τους γιους της στην πατρίδα της, την Κύζικο, όπου την τοποθέτησαν ανάμεσά τους και κρατώντας τα χέρια της περιόδευσαν την πόλη, με το πλήθος να συγχαίρει τους νέους για το σεβασμό που έδειχναν.

Από την πλευρά του ο Πλούταρχος αναφέρει πως η ίδια συχνά δόξαζε τους θεούς, όχι για τον πλούτο και την ισχύ της οικογένειάς της, όσο για το γεγονός ότι οι τρεις νεότεροι γιοι της, στήριζαν το μεγαλύτερο κατά τη διάρκεια της βασιλείας του, αποτελώντας πολύτιμους συμβούλους και σωματοφύλακες, αντίθετα με το σύνηθες φαινόμενο της αιματοχυσίας ανάμεσα σε αδέρφια για την εξουσία.

Μετά το θάνατό της, οι Ευμένης και Άτταλος, αφιέρωσαν σε έναν ναό στην Κύζικο μια επιγραφή με στίχους προς τιμήν της. Μια πόλη ονόματι Απολλωνίς ιδρύθηκε από τους πρώτους προς τιμήν της.

Δείτε Επίσης 
Άτταλος Α' της Περγάμου
Άτταλος Β' της Περγάμου
Δυναστεία των Ατταλιδών
Ελληνιστική περίοδος
Ευμένης Β' της Περγάμου
Πέργαμος

Παραπομπές

Βιβλιογραφία 
Πρωτογενείς πηγές (Έλληνες και Ρωμαίοι)
Πλούταρχος, «Ηθικά: Περί αδελφικής αγάπης», Αγγλικά
Πολύβιος, «Ιστορίαι», Αγγλικά
Στράβων, «Γεωγραφία», Αρχαία Ελληνικά, Αγγλικά
Σούδα, λήμμα «» Αρχαία Ελληνικά και Αγγλικά
Δευτερογενείς πηγές
Allen R.E. (1983). «The Attalid Kingdom: A Constitutional History». Oxford University Press, USA. ISBN 978-0198148456. 
Austin M.M. (2006). «The Hellenistic World from Alexander to the Roman Conquest: A Selection of Ancient Sources in Translation». Cambridge University Press. ISBN 978-0521828604
Hansen, Esther V. (1971). «The Attalids of Pergamon». Ithaca, New York: Cornell University Press; London: Cornell University Press Ltd. ISBN 0-8014-0615-3.
Kosmetatou, Elizabeth (2003) «The Attalids of Pergamon», Andrew Erskine, ed., «A Companion to the Hellenistic World». Oxford: Blackwell: σελ. 159–174. ISBN 1-4051-3278-7. Κείμενο

Εξωτερικοί σύνδεσμοι 
 Kosmetatou, Elizabeth (2003) "The Attalids of Pergamon," in Andrew Erskine, ed., A Companion to the Hellenistic World. Oxford: Blackwell: pp. 159–174. ISBN 1-4051-3278-7. Κείμενο

Δυναστεία των Ατταλιδών
Βασίλισσες και Πριγκίπισσες της Περγάμου
Ελληνίδες Βασίλισσες και Πριγκίπισσες Ελληνιστικής περιόδου
Κομμουνιστικό κράτος

Σύμφωνα με το μαρξισμό μετά από μια πετυχημένη σοσιαλιστική επανάσταση και την εγκαθίδρυση της δικτατορίας του προλεταριάτου, ή αλλιώς εργατικής εξουσίας / εργατικής δημοκρατίας (για να τονιστεί το δημοκρατικό σκέλος στη δικτατορία του προλεταριάτου), η κοινωνία εισέρχεται σε μια περίοδο όπου το κράτος σταδιακά «αποκοιμιέται» μαζί με τις κοινωνικές τάξεις, προς όφελος της αυτοδιεύθυνσης της κοινωνίας από τους ελεύθερα συνεταιρισμένους παραγωγούς. Οι ελεύθερα συνεταιρισμένοι παραγωγοί δεν είναι τίποτα άλλο, παρά το σύνολο των ατόμων της κοινωνίας τα οποία έχουν αποτινάξει από πάνω τους είτε τον ρόλο του εργάτη, είτε του μικροαστού, είτε του αστού μεταπίπτοντας σε έναν νέο παραγωγικό ρόλο. Η διαδικασία αυτή, αφορά όπως αναφέρθηκε το σύνολο των ατόμων μιας κοινωνίας και είναι υλική / έμπρακτη απόδειξη πως οι κοινωνικές τάξεις σταδιακά εξαφανίζονται. 

Για τους αριστερούς και τους αναρχικούς επικριτές του «υπαρκτού σοσιαλισμού», το κράτος εκεί γιγαντώνονταν και οι ταξικές διαφορές μεγάλωναν αντί να εξαφανίζονταν, γεγονός που υποδεικνύει κατά τη γνώμη τους πως οι χώρες αυτές δεν οικοδομούσαν σοσιαλισμό, αλλά ένα νέο ταξικό / εκμεταλλευτικό σύστημα.

Δείτε επίσης 
Για επικρίσεις επί του «υπαρκτού σοσιαλισμού» από τα δεξιά του πολιτικού φάσματος, δείτε το άρθρο αντικομμουνισμός.

Για περισσότερα στοιχεία δείτε τα άρθρα λενινισμός, Μαρξισμός-Λενινισμός, λαϊκή δημοκρατία και κεντρικός σχεδιασμός.

Παραπομπές 

Κομμουνισμός
Απολυταρχία
256 Βαλπούργκα

Η Βαλπούργκα (Walpurga) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,8. Ανακαλύφθηκε το 1886 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από την Αγία Βαλπούργκα.

Φυσικά χαρακτηριστικά 
Η μέση διάμετρος της Βαλπούργκας εκτιμάται σε 63 χλμ. Ο φασματικός της τύπος είναι άγνωστος, όπως και το άλβεδό της και ο χρόνος περιστροφής της γύρω από τον εαυτό της.

Παραπομπές

Εξωτερικοί σύνδεσμοι 
 Τροχιά από το JPL (Java) / Εφημερίδα

Βαλπούργκα
Γ΄ Εθνική ποδοσφαίρου ανδρών 2009-2010

Το πρωτάθλημα της Γ΄ Εθνικής της περιόδου 2009-10 διοργανώθηκε σε δύο ομίλους. Σε κάθε όμιλο συμμετείχαν 17 ομάδες. Από τις ομάδες που ξεκίνησαν αποβλήθηκε η Καστοριά επειδή δεν προσήλθε για να αγωνιστεί σε τρεις αγώνες του πρωταθλήματος. Το πρωτάθλημα διοργανώνεται από την ένωση ποδοσφαιρικών σωματείων Β΄και Γ΄Εθνικής. 

Με την ολοκλήρωση του πρωταθλήματος την άνοδο στη Β΄Εθνική εξασφάλισαν η Καλλιθέα και η Βέροια, καθώς και τα Τρίκαλα έπειτα από αγώνα μπαράζ. Υποβιβάστηκαν στη Δ´ Εθνική ο Ατσαλένιος, ο Παναργειακός, ο Σαρωνικός Αίγινας, το Χαϊδάρι, ο ΠΑΟ Νέων Επιβατών, ο Βισαλτιακός, ο Θερμαϊκός, η Καστοριά. Υποβιβάστηκε επίσης ο Πυρσός Γρεβενών (αν και σώθηκε αγωνιστικά) επειδή δεν δήλωσε συμμετοχή στο πρωτάθλημα της επόμενης περιόδου.

Συμμετοχές

Νότιος όμιλος
Στον νότιο όμιλο συμμετέχουν ομάδες από τις περιφέρειες Αττικής, Πελοποννήσου, Δυτικής Ελλάδας, Κρήτης, Νησιών Αιγαίου και νησιών Ιονίου. Οι ομάδες που συμμετέχουν είναι οι:
Αγία Παρασκευή, Αίας Σαλαμίνας, Ζάκυνθος, Ασπρόπυργος, Ατσαλένιος, Βύζας Μεγάρων, Καλλιθέα, Κεραυνός Κερατέας, Κόρινθος, Ολυμπιακός Χερσονήσου, Παναιγιάλειος, Παναργειακός, Παναχαϊκή, Πλατανιάς, Ρουφ, Σαρωνικός Αίγινας, Χαϊδάρι

Βόρειος Όμιλος 
Στον βόρειο όμιλο συμμετέχουν ομάδες από τις περιφέρειες ανατολικής, κεντρικής και δυτικής Μακεδονίας, Θράκης, Ηπείρου, Στερεάς Ελλάδας και Θεσσαλίας. Οι ομάδες που συμμετέχουν είναι οι:
Αναγέννηση Γιαννιτσών, Αναγέννηση Επανομής, Βέροια, Βισαλτιακός, Δόξα Κρανούλας, Εθνικός Φιλιππιάδας, Εορδαϊκός, Θερμαϊκός, Καστοριά(αποβλήθηκε), Κοζάνη, Μακεδονικός, Νίκη Βόλου, Οδυσσέας Αναγέννησης, ΠΑΟ Νέων Επιβατών, Πυρσός Γρεβενών, Τρίκαλα, Φωκικός

Νότιος όμιλος

Βαθμολογία

Βόρειος όμιλος

Βαθμολογία

Αγώνας μπαράζ
Τρίκαλα - Βύζας Μεγάρων 2-0
Στον αγώνα μπαράζ για την άνοδο στην Β΄Εθνική τα Τρίκαλα επιβλήθηκαν του Βύζαντα Μεγάρων με σκορ 2-0. Και τα δύο γκολ των Τρικάλων σημείωσε ο Ενόκ στο 50ο και 93ο λεπτό. Ο αγώνας πραγματοποιήθηκε στο στάδιο της Νέας Σμύρνης.

Πρώτοι σκόρερ

Παραπομπές

Πηγές 

Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).
Ένωση Ποδοσφαιρικών σωματείων Β΄ και Γ΄Εθνικής

Γ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 2009-2010
Mozilla Corporation

Η Mozilla Corporation είναι θυγατρική εταιρεία του ιδρύματος Mozilla που συντονίζει και ενσωματώνει την ανάπτυξη εφαρμογών σχετικών με το Διαδίκτυο όπως οι web browsers Mozilla Firefox και SeaMonkey Navigator και ο email client Mozilla Thunderbird. Στην ανάπτυξη των εφαρμογών της Mozilla συμμετέχουν χιλιάδες μέλη της κοινότητας ανοικτού λογισμικού, ενώ ορισμένοι είναι υπάλληλοι της εταιρείας. Η εταιρεία είναι επίσης επιφορτισμένη με την διανομή και την προώθηση των συγκεκριμένων προϊόντων. Αντίθετα από το μη κερδοσκοπικό Mozilla Foundation, η Mozilla Corporation είναι μια κανονική επιχείρηση εγγεγραμμένη στα φορολογικά μητρώα. Η Mozilla Corporation επενδύει μερικά ή όλα τα κέρδη της για την ανάπτυξη των εφαρμογών της. Στόχος της εταιρείας είναι να υλοποιήσει τους κοινωφελείς στόχος του Mozilla Foundation και να "προωθήσει την καινοτομία και την δυνατότητα επιλογής στο Internet".

Ίδρυση
Η εταιρία Mozilla ιδρύθηκε στις 3 Αυγούστου του 2005 για να χειρίζεται τα των εσώδων που σχετίζονται με τις επιχειρήσεις του ιδρύματος Mozilla.
Σαν μη-κερδοσκοπικός οργανισμός, το ίδρυμα Mozilla, είναι περιορισμένο στους τύπους και τα μεγέθη των εσώδων. Η εταιρία Mozilla, σαν φορολογητέα οργάνωση, δεν χρειάζεται να συμμορφώνονται με τόσο αυστηρούς κανόνες.

Σημαντικά γεγονότα

Τον Μάρτιο του 2006, ο Jason Calacanis ανέφερε μια φήμη στο blog του ότι η εταιρία Mozilla κέρδισε $72 εκατ. κατά τη διάρκεια του προηγούμενου έτους, κυρίως χάρη στο πλαίσιο αναζήτησης Google στο πρόγραμμα περιήγησης Firefox. 
Δύο χρόνια αργότερα, το TechCrunch έγραψε: «σε αντάλλαγμα για τη Google ως προεπιλεγμένη μηχανή αναζήτησης στο Firefox, η Google πληρώνει τη Mozilla ένα σημαντικό ποσό -. το 2006, το σύνολο ανήλθε σε περίπου $ 57 εκατ. ευρώ, ή το 85% των συνολικών εσόδων της εταιρείας η συμφωνία επρόκειτο αρχικά να λήξει το 2006, αλλά αργότερα επεκτάθηκε μέχρι το 2008 και τώρα θα τρέξει μέχρι το 2011 ". [10] Η συμφωνία παρατάθηκε ξανά για άλλα 3 χρόνια, μέχρι το Νοέμβριο του 2014. Σε αυτή την τελευταία συμφωνία η Mozilla θα πάρει άλλα $900 εκατομμύρια δολάρια ($ 300.000.000 ετησίως) από την Google, σχεδόν 3 φορές το προηγούμενο ποσό.

Τον Αύγουστο του 2006, η Microsoft δημοσίευσε μια επιστολή στα Mozilla newsgroups [12], και προσφέρθηκε να ανοίξει μια νέα ανοιχτού κώδικα εγκατάσταση στην έδρα της στο Ρέντμοντ, για μηχανικούς λογισμικού της Mozilla.Η Mozilla απάντησε με την αποδοχή της προσφοράς .

Παραπομπές

Εξωτερικοί σύνδεσμοι 
Mozilla Corporation
Mozilla Foundation Reorganization
Mozilla Corp. in 12 simple items

Επιχειρήσεις υπολογιστών

de:Mozilla#Mozilla Corporation
Ίδρυμα Οικονομικών και Βιομηχανικών Ερευνών

Το ΙΟΒΕ είναι ιδιωτικός, μη κερδοσκοπικός, κοινωφελής, ερευνητικός οργανισμός και είναι ο μόνος ανεξάρτητος, αδέσμευτος οργανισμός που ασχολείται με τα μείζονα ζητήματα της οικονομίας.

Θεωρείται ότι έχει επικοινωνία με παγκόσμιους κύκλους εμπορικής και οικονομικής σημασίας.

Όπως κάθε «think tank» με την μοντέρνα σημασία της φράσεως, ένα τέτοιο ίδρυμα συχνά αποστέλλει συστάσεις στην Κυβέρνηση για το πως πρέπει κατά την γνώμη των συντακτών να παρθούν αποφάσεις.

Σκοποί και στόχοι επισήμως
Σύμφωνα με το ίδρυμα:
Το ΙΟΒΕ είναι ιδιωτικός, μη κερδοσκοπικός, κοινωφελής, ερευνητικός οργανισμός. Ιδρύθηκε το 1975 με δύο σκοπούς: αφενός να προωθεί την επιστημονική έρευνα για τα τρέχοντα και αναδυόμενα προβλήματα της ελληνικής οικονομίας και αφετέρου να παρέχει αντικειμενική πληροφόρηση και να διατυπώνει προτάσεις, οι οποίες είναι χρήσιμες στη διαμόρφωση πολιτικής.

Εξωτερικοί σύνδεσμοι 
 Η σελίδα του Ιδρύματος - Αγγλικά και Ελληνικά

Παραπομπές 

Μη κερδοσκοπικοί οργανισμοί
Δεξαμενές σκέψης
Ερευνητικά κέντρα στην Αθήνα
Ελληνική οικονομία
Γιωσέφ Ελιγιά

Ο Γιωσέφ Ελιγιά ή Γιοσέφ Ελιγιά ή Ιωσήφ Καπούλιας, όπως ήταν το πραγματικό του όνομα (Ιωάννινα, 1901 – Αθήνα, 29 Ιουλίου 1931), ήταν Ελληνοεβραίος ποιητής, μελετητής και μεταφραστής.

Η ζωή του 
Γεννήθηκε στα Ιωάννινα το 1901 και φοίτησε στο γαλλόφωνο γυμνάσιο της Παγκόσμιας Ισραηλιτικής Συμμαχίας. Το 1922 πήγε στην Αθήνα και εργάστηκε σε ιδιωτικά σχολεία ως καθηγητής της γαλλικής γλώσσας. Το 1930 διορίστηκε καθηγητής της γαλλικής στο Γυμνάσιο του Κιλκίς, από όπου μεταφέρθηκε εσπευσμένα στην Αθήνα και πέθανε στο Νοσοκομείο «Ευαγγελισμός» από τύφο το 1931. Ο τάφος του βρίσκεται στο Α΄ Νεκροταφείο Αθηνών.

Το έργο του 
Συνεργάστηκε με τα περιοδικά Νουμάς, Νέα Εστία, κ.ά. Μέχρι το θάνατό του υπήρξε τακτικός συνεργάτης της Μεγάλης Ελληνικής Εγκυκλοπαίδειας του «Πυρσού», για την οποία έγραψε διάφορα άρθρα για την εβραϊκή θρησκεία και φιλολογία. Έγραψε επίσης ποιήματα και κριτικές, και μετέφρασε εβραϊκά κείμενα, κυρίως από τη Βίβλο, όπως το Άσμα Ασμάτων, τη Ρουθ, τους Ψαλμούς κ.ά. Παράλληλα όμως έκανε γνωστή στην Ελλάδα και την νεότερη εβραϊκή ποίηση και πεζογραφία. Μετά το θάνατό του, το 1938 ο σύλλογος Μπενέ Μπερίθ εξέδωσε στη Θεσσαλονίκη τα συγκεντρωμένα Ποιήματα του, με εισαγωγή, ανάλυση και βιογραφικό σημείωμα από τον Γ.Κ. Ζωγραφάκη. Το 1944 κυκλοφόρησε στην Αμερική ένας τόμος με ποιήματά του μεταφρασμένα από τη Ραίη (Ραχήλ) Ντάλβεν. Πολλά χρόνια μετά τον θάνατό του, κυκλοφόρησαν οι μεταφράσεις του από την εβραϊκή γλώσσα προς τη νέα ελληνική. Τα άπαντά του κυκλοφόρησαν μόλις το 2009.

Τα ποιήματά του τα χαρακτηρίζει ένας τόνος βιβλικός, συχνά ανάμικτος με ερωτισμό και ιδεαλισμό και με κάποια ειδυλλιακή φυσιολατρεία. Παρέμεινε πιστός του μετρικού και του ομοιοκατάληκτου στίχου και δεν ακολούθησε τις νέες μορφές τεχνικής που υιοθέτησαν οι σύγχρονοί του. Από το 1997 έχει καθιερωθεί η διδασκαλία της ποίησης του Γιωσέφ Ελιγιά στα τμήματα της Φιλοσοφικής Σχολής του Πανεπιστημίου Ιωαννίνων.

Το πρόσωπο του Γιωσέφ Ελιγιά και οι διωγμοί που υπέστη από τους ομοθρήσκους του λόγω των αριστερών του ιδεών αναφέρονται έμμεσα στο πολύ γνωστό διήγημα του Δημήτρη Χατζή «Σαμπεθάι Καμπιλής», το οποίο συμπεριλαμβάνεται στην συλλογή διηγημάτων Το τέλος της μικρής μας πόλης.

Πηγές 
 Εγκυκλοπαίδεια Πάπυρος Λαρούς, τόμ. 19.

Παραπομπές

Εξωτερικοί σύνδεσμοι 
 Καπούλιας Ιωσήφ. Βιογραφικό και κρίσεις από το Εθνικό Κέντρο Βιβλίου. Ανακτήθηκε στις 2 Αυγούστου 2020.
 Γιωσέφ Ελιγιά στον Πανδέκτη του Εθνικού Ιδρύματος Ερευνών (αναφέρεται ως «Γιοσέφ»). Ανακτήθηκε στις 2 Αυγούστου 2020.
 Ποιήματα του Γιωσέφ Ελιγιά από το ιστολόγιο shades magazine, 20 Φεβρουαρίου 2018. Ανακτήθηκε στις 2 Αυγούστου 2020.

Νεοέλληνες ποιητές
Εβραίοι ποιητές
Μεταφραστές
Άγιος Γεώργιος Σειρών Αχαΐας

Για οικισμούς με ίδιο όνομα στην Αχαΐα, δείτε: Άγιος Γεώργιος Αχαΐας

Ο Άγιος Γεώργιος είναι οικισμός της τοπικής κοινότητας Σειρών, της δημοτικής ενότητας (τέως δήμου) Αροανίας, του δήμου Καλαβρύτων, της περιφερειακής ενότητας (τέως νομού) Αχαΐας, στην περιφέρεια Δυτικής Ελλάδας, σύμφωνα με το πρόγραμμα Καλλικράτης 
Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Καλαβρύτων του νομού Αχαΐας, στο γεωγραφικό διαμέρισμα Πελοποννήσου.

Γεωγραφία
Ο Άγιος Γεώργιος είναι ορεινός οικισμός στο νότιο τμήμα του νομού Αχαΐας, κοντά στα όρια με τον νομό Αρκαδίας. Βρίσκεται στις βόρειες κλιτύς του Αφροδισίου και κοντά σε παρακλάδι του ποταμού Σειραίου, πάνω στην κεντρική επαρχιακή οδό Πάτρας-Τρίπολης (GNR 33) και σε μέσο σταθμικό υψόμετρο 600. Απέχει 137 χλμ. περίπου ΝΑ. της Πάτρας.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και προσαρτήθηκε στην κοινότητα Σειρών. Με το ΦΕΚ 244Α - 04/12/1997 αποσπάστηκε από την κοινότητα Σειρών και προσαρτήθηκε στον δήμο Αροανίας. Με το ΦΕΚ 87Α - 07/06/2010 αποσπάστηκε από τον δήμο Αροανίας και προσαρτήθηκε στον δήμο Καλαβρύτων.

Παραπομπές

Πηγές
Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Εγκυκλοπαίδεια Δομή, 2002-4
Χάρτες «ROAD» (Αχαΐα, 1:100.000)
eetaa.gr

Βιβλιογραφία
Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010.

Δήμος Καλαβρύτων

Χωριά του νομού Αχαΐας
Γ΄ Εθνική ποδοσφαίρου ανδρών 1984-1985

Το πρωτάθλημα της Γ' Εθνικής κατηγορίας αντρών 1984-85 ξεκίνησε στις 2 Σεπτεμβρίου του 1984 και ήταν η τρίτη (ανεπίσημα) και η δεύτερη επίσημα διοργάνωση στην κατηγορία αυτή. 

Χαρακτηρίσθηκε και πάλι από σχεδιαστική προχειρότητα, αφού όπως και το 1983-84, δυο επιπλέον ομάδες έγιναν καθυστερημένα δεκτές, πλην των αρχικά δικαιούχων.
Πρόκειται για τον Παναυπλιακό ο οποίος εντάχθηκε στο Νότιο όμιλο και την Αναγέννηση Καρδίτσας που για δεύτερη συνεχή χρονιά προστέθηκε στο Βορρά.
Έτσι, είχαμε και πάλι αγώνες κάθε Κυριακή και Τετάρτη, προκειμένου να ολοκληρωθούν εγκαίρως οι αγωνιστικές υποχρεώσεις των 42 ομάδων (από 21 σε κάθε όμιλο).

Διοργάνωση

Νεοφώτιστοι σύλλογοι
Από το Εθνικό Ερασιτεχνικό πρωτάθλημα της προηγούμενης περιόδου απόκτησαν δικαίωμα συμμετοχής ο Α.Ο. Κέρκυρα, ο Χαραυγιακός Ηλιούπολης, ο Αίας Σαλαμίνας, ο Παναρκαδικός, ο Π.Ο. Ελασσόνας, ο Ποσειδώνας Ν. Μηχανιώνας και ο Ηρακλής Καβάλας. Από τη Β' Εθνική 1983-84 προέρχονταν οι Α.Ο. Χαλκίδα, Νίκη Βόλου, Ολυμπιακός Βόλου και Παναιτωλικός.

Πρωταθλητές
Τους τίτλους κατέκτησαν ο Παναιτωλικός στο Νότο και ο Κιλκισιακός (που κέρδισε και τους 20 εντός έδρας αγώνες του) στο Βορρά.

Εισιτήρια ανόδου στη Β' Εθνική 1985-86 πήραν και οι δυο δευτεραθλητές, Ιωνικός Νικαίας και Νάουσα, αντίστοιχα.

Μεγάλος χαμένος στο Βόρειο όμιλο ήταν ο Ολυμπιακός Βόλου που ηττήθηκε την τελευταία αγωνιστική με 3-1 από τη Λαμία και έμεινε τρίτος. Με τον τρόπο αυτό, η ομάδα της Φθιώτιδας για δεύτερο συνεχόμενο χρόνο στέρησε από έναν διεκδικητή την άνοδο (το 1983-84 άτυχος ήταν ο Εορδαϊκός) και μάλιστα με το ίδιο σκορ!

Πρώτοι σκόρερ
Τους τίτλους του πρώτου σκόρερ κατέκτησαν οι Κώστας Κοττάκης του Ιωνικού στο Νότο (35 γκολ) και ο Χρήστος Καλαϊτζίδης της Αναγέννησης Γιαννιτσών στο Βορρά με 30 τέρματα.

Βαθμολογίες

Νότιος Όμιλος

Βόρειος Όμιλος

Μπαράζ Παραμονής 
30 Ιουνίου 1985, γήπεδο Νήαρ-Ήστ Καισαριανής: Ηρόδοτος - Φλώρινα 2-0.

Παραπομπές

Πηγές 

"Αλμανάκ Ελληνικού ποδοσφαίρου" (1991)
rsssf.com
https://archive.is/20120710175547/athlitikihxo.gr/
Έντυπα αρχεία αθλητικών εφημερίδων 1984-85
Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).

Γ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1984-1985
Φίλιπ Αρσενίεβιτς

Ο Φίλιπ Αρσενίεβιτς είναι Σέρβος ποδοσφαιριστής. Γεννήθηκε στην πόλη Ουζίτσε της Σερβίας στις 2 Σεπτεμβρίου 1983 και σήμερα αγωνίζεται στην Σερβική ομάδα ΦΚ Γιαγκόντινα

Καριέρα 

Ο Αρσενίεβιτς από την τοπική ομάδα της πόλης του, την Σλόμποντα Ούζιτσε, το 2004 μεταγράφηκε στην ΟΦΚ Βελιγραδίου, όπου  έπαιξε ελάχιστα. Κατόπιν δόθηκε δανεικός στις FK Mačva Šabac και Σεβόινο, το 2007 πήγε στην Γιαβόρ και μετά από δύο καλές χρονιές, το καλοκαίρι του 2009, μετακόμισε στην Ελλάδα υπογράφοντας διετές συμβόλαιο στον Πανθρακικό. Την πρώτη χρονιά παρόλο που υπολόγιζόταν ως βασικότατο στέλεχος της ομάδας ταλαιπωρήθηκε από τραυματισμούς και αγωνίστηκε ελάχιστα, πέτυχε όμως το νικητήριο γκολ στην πρώτη νίκη της ομάδας εναντίον του Εργοτέλη. Την δεύτερη σεζόν παρά τον υποβιβασμό της ομάδας στην Φούτμπολ Λιγκ παρέμεινε στην ομάδα, για να την βοηθήσει στην προσπάθεια επανόδου στην μεγάλη κατηγορία. Παρά την αρκετά καλή χρονιά που έκανε ο ίδιος, η ομάδα του Πανθρακικού δεν κατάφερε να επιστρέψει στην Σούπερ Λίγκα, έτσι δεν ανανέωσε το συμβόλαιο του. Επέστρεψε στην Σερβία και την ΦΚ Γιαγκόντινα (ομάδα 1ης κατηγορίας στην Σερβική Λιγκα), όπου παρέμεινε ως τον Ιανουάριο του 2012, όταν και μεταγράφηκε στην πρωταθλήτρια Καζακστάν ΦΚ Σαχτιόρ Καραγκαντί. Με την ομάδα του Καζακστάν κατέκτησε το πρωτάθλημα το 2012. Ένα χρόνο μετά επέστρεψε στην ΦΚ Γιαγκόντινα, όπου κατέκτησε το κύπελλο Σερβίας το 2013.

Τίτλοι 

Πρωταθλητής Καζακστάν 2012 με την Σαχτιόρ Καραγκαντί
Κυπελλούχος Σερβίας 2013 με την ΦΚ Γιαγκόντινα

Εξωτερικοί σύνδεσμοι - Πηγές 

 Το προφίλ του Αρσενίεβιτς στο γερμανικό transfermarkt
 Τα στατιστικά του Αρσενίεβιτς στην Ελλάδα

Σέρβοι ποδοσφαιριστές
Ποδοσφαιριστές Πανθρακικού
Μέσοι ποδοσφαιριστές
Ποδοσφαιριστές Σούπερ Λιγκ Ελλάδας
Ποδοσφαιριστές ΟΦΚ Βελιγραδίου
Ποδοσφαιριστές ΦΚ Σαχτιόρ Καραγκαντί
Ποδοσφαιριστές ΦΚ Γιάβορ Ιβάνιτσα
Ποδοσφαιριστές ΦΚ Γιαγκόντινα
Ποδοσφαιριστές ΦΚ Μάτσβα Σάμπατς
Ποδοσφαιριστές ΦΚ Σεβόινο
Ποδοσφαιριστές ΦΚ Σλομπόντα Ούζιτσε
Ποδοσφαιριστές Σουπερλίγκα Σερβίας
Ποδοσφαιριστές Α.Ο. Τρικάλων
Ποδοσφαιριστές Φούτμπολ Λιγκ (Ελλάδα)
Ξένοι ποδοσφαιριστές στην Ελλάδα
Ποδοσφαιριστές Πρέμιερ Λιγκ Καζακστάν
Ποδοσφαιριστές Πρώτης Κατηγορίας Σερβίας